CELEX: 32019R0612
Language: lv
Date: 2019-04-09 00:00:00
Title: Komisijas Īstenošanas regula (ES) 2019/612 (2019. gada 9. aprīlis) par atsevišķu preču klasifikāciju kombinētajā nomenklatūrā

16.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 105/5
               
            
         KOMISIJAS ĪSTENOŠANAS REGULA (ES) 2019/612
         (2019. gada 9. aprīlis)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 9. aprīlī
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Izstrādājums torņa veidā, ko satur metāla rāmis, ir izgatavots no austa tekstilauduma (kokvilnas) un ir novietojams blakus otrā stāva gultai pie vienas no ieejām tajā, ar skrūvēm piestiprinot to pie gultas. Tas nevar stāvēt atsevišķi un nav pārvietojams.
                                    Tam ir atveres (izgriezumi audumā), kas atgādina durvis vai logus. Tas ir noformēts tā, lai atbilstu bērnistabas iekārtojumam.
                                    Sk. attēlu (*1).
                                 
                              
                     
                        6304 92 00 
                     
                     
                        Klasifikācija noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu un KN kodu 6304  un 6304 92 00  formulējumu.
                        Izstrādājums nav paredzēts galvenokārt bērnu rotaļām, jo to nevar pārvietot un tas nav arī rotaļu telts (sk. arī Harmonizētās sistēmas skaidrojumu par pozīciju 9503  D punkta pirmās rindkopas xxiii) apakšpunktu). Ņemot vērā izstrādājuma objektīvās īpašības (nestabilitāte, konstrukcija, logi augšpusē, nepieciešamība to piestiprināt ar skrūvēm), izstrādājums nav paredzēts rotaļām, bet drīzāk kalpo dekoratīvām vajadzībām. Tādēļ to nevar klasificēt pozīcijā 9503  pie “citādām rotaļlietām”.
                        Tas ir dekoratīvs izstrādājums mājas aprīkojumam no tekstilmateriāla un ir paredzēts bērnistabai (sk. arī HS skaidrojumus par pozīciju 6304 ).
                        Tāpēc tas ir klasificējams ar KN kodu 6304 92 00  pie citādiem izstrādājumiem mājas aprīkojumam, izņemot pozīcijā 9404  minētos, no kokvilnas, bet ne trikotāžas.
                     
                  
                        
                                    2.
                                 
                                 
                                    Izstrādājums, kas izgatavots no austa tekstilauduma (kokvilnas), ir paredzēts, lai nokarātos no otrā stāva gultas pamatnes līdz grīdai un radītu segtu telpu zem gultas.
                                    Tam ir atvere vai nu kā izgriezums durvju formā vai kā iegriezums audumā. Tas ir noformēts tā, lai atbilstu bērnistabas iekārtojumam.
                                    Sk. attēlu (*1).
                                 
                              
                     
                        6304 92 00 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 6304  un 6304 92 00  formulējumu.
                        Izstrādājums nav paredzēts galvenokārt bērnu rotaļām, jo tas nosedz telpu zem gultas (sk. arī Harmonizētās sistēmas skaidrojumus par pozīciju 9503  D punkta pirmās rindkopas xxiii) apakšpunktu).
                        Tādēļ to nevar klasificēt pozīcijā 9503  pie “citādām rotaļlietām”.
                        Tas ir dekoratīvs izstrādājums mājas aprīkojumam no tekstilmateriāla un ir paredzēts bērnistabai (sk. arī HS skaidrojumus par pozīciju 6304 ).
                        Tāpēc tas ir klasificējams ar KN kodu 6304 92 00  pie citādiem izstrādājumiem mājas aprīkojumam, izņemot pozīcijā 9404  minētos, no kokvilnas, bet ne trikotāžas.
                     
                  2. izstr.
            1. izstr.
            Šo izstrādājumu nav
            
               (*1)  Attēls pievienots tikai informācijai.